เอกสารแนบ 3

รายงานของคณะกรรมการตรวจสอบ

คณะกรรมการตรวจสอบของบริษัท เวฟ เอ็นเตอร์เทนเมนท์ จำกัด  (มหาชน)
ประกอบด้วยกรรมการที่เป็นอิสระและมีคุณสมบัติครบถ้วนตามที่สำนักงานคณะกรรมการกำกับหลักทรัพย์และตลาดหลักทรัพย์ 
และตลาดหลักทรัพย์แห่งประเทศไทยกำหนด  จำนวน 3 ท่าน คือ นางทิพวรรณ์ วุฑฒิสาร
เป็นประธานกรรมการตรวจสอบ หม่อมหลวงนลินี หัสดินทร และนายสมศักดิ์ พยับเดชาชัย
เป็นกรรมการตรวจสอบ 

ในรอบปี 2555 คณะกรรมการตรวจสอบได้มีการประชุมจำนวน 5 ครั้ง
โดยประชุมร่วมกับสำนักตรวจสอบภายใน ฝ่ายจัดการ และผู้สอบบัญชีภายนอกของบริษัท
เพื่อพิจารณาผลการปฏิบัติงานของบริษัทและกิจกรรมต่าง ๆ สรุปผลการปฏิบัติงานที่สำคัญได้ ดังนี้

1.  สอบทานให้บริษัทมีรายงานทางการเงินอย่างถูกต้องและเพียงพอ

-   สอบทานงบการเงินระหว่างกาลและงบการเงินประจำปี 2555 ของบริษัทและบริษัทย่อย
    ร่วมกับผู้สอบบัญชี และฝ่ายจัดการของบริษัท โดยได้สอบถาม รับฟังคำชี้แจง
    รวมทั้งให้คำแนะนำและข้อคิดเห็นในประเด็นต่าง ๆ
    ที่เกี่ยวข้องกับรายงานทางการเงินของบริษัทและบริษัทย่อย
    ก่อนนำเสนอคณะกรรมการบริษัทเพื่อพิจารณาอนุมัติให้เปิดเผยไปยังตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์

-   รับทราบรายงานการวิเคราะห์งบการเงินรายไตรมาสจากฝ่ายจัดการของบริษัท

คณะกรรมการตรวจสอบมีความเห็นว่า การจัดทำรายงานทางการเงินของบริษัทและบริษัทย่อย
ประจำปี 2555 มีความถูกต้องตามที่ควรในสาระสำคัญ เป็นไปตามมาตรฐานการบัญชีที่รับรองทั่วไป
และมีการเปิดเผยข้อมูลอย่างเพียงพอ

2.  สอบทานให้บริษัทมีระบบการควบคุมภายในและระบบการตรวจสอบภายในที่เหมาะสมและมีประสิทธิผล

-   พิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน

-   ให้ความเห็นชอบแผนการตรวจสอบภายใน รับทราบผลการตรวจสอบ
    ให้คำแนะนำในการปรับปรุงคุณภาพของงานตรวจสอบภายใน
    จัดให้มีกระบวนการของการติดตามผลความคืบหน้าการดำเนินการของฝ่ายจัดการอย่างต่อเนื่อง
    และประเมินผลการปฏิบัติงานของหน่วยงานตรวจสอบภายใน

-   สอบทานการประเมินความเพียงพอของระบบการควบคุมภายในของบริษัทสำหรับปี 2555
    ตามแบบประเมินของสำนักงานคณะกรรมการกำกับหลักทรัพย์และตลาดหลักทรัพย์

  91

คณะกรรมการตรวจสอบมีความเห็นว่า
บริษัทและบริษัทย่อยมีระบบการควบคุมภายในและการตรวจสอบภายในที่เหมาะสม

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

-   รับทราบรายงานการปฏิบัติตามกฎหมายว่าด้วยหลักทรัพย์และตลาดหลักทรัพย์
    และติดตามความคืบหน้าของคดีความที่เกี่ยวข้องกับบริษัท

-   รับทราบจากผู้สอบบัญชีว่าไม่มีประเด็นและข้อสังเกตที่ต้องแจ้งให้คณะกรรมการตรวจสอบทราบตามบทบัญญัติในมาตรา
    89/25 แห่งพระราชบัญญัติว่าด้วยหลักทรัพย์และตลาดหลักทรัพย์ (ฉบับที่ 4) พศ. 2551

คณะกรรมการตรวจสอบมีความเห็นว่า
บริษัทได้มีการปฏิบัติตามกฎหมายและข้อกำหนดที่เกี่ยวข้องกับธุรกิจของบริษัท

4.  พิจารณา คัดเลือก เสนอค่าตอบแทน และเสนอแต่งตั้ง ผู้สอบบัญชีของบริษัท

คณะกรรมการตรวจสอบเสนอแนะคณะกรรมการบริษัท
เห็นควรนำเสนอต่อที่ประชุมผู้ถือหุ้นเพื่อพิจารณาแต่งตั้ง นายขจรเกียรติ อรุณไพโรจนกุล
และ/หรือนางณฐพร พันธุ์อุดม และ/หรือนายพิสิฐ ทางธนกุล ผู้สอบบัญชีแห่งบริษัท
ไพร้ซวอเตอร์เฮ้าส์ คูเปอร์ส์ เอบีเอเอส จำกัด เป็นผู้สอบบัญชีของบริษัทและบริษัทย่อย ประจำปี
2556 รวมทั้งเสนอแนะจำนวนเงินค่าสอบบัญชีประจำปี 2556

  คณะกรรมการตรวจสอบมีความเห็นว่า ผู้สอบบัญชีของบริษัทที่เสนอแต่งตั้งมีความเป็นอิสระ
  ไม่ได้ให้บริการอื่นนอกเหนือจากงานสอบบัญชี มีความเชี่ยวชาญในวิชาชีพ
  มีประสบการณ์ที่เหมาะสม
  และมีคุณสมบัติครบถ้วนตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด

5.  พิจารณารายการที่เกี่ยวโยงกันและรายการที่มีความขัดแย้งทางผลประโยชน์ให้เป็นไปตามกฎหมาย
    และข้อกำหนดที่เกี่ยวข้อง

-   คณะกรรมการตรวจสอบรับทราบรายงานจากฝ่ายจัดการเรื่องการทำรายการที่เกี่ยวโยงกัน
    และรายการที่มีความขัดแย้งทางผลประโยชน์
    ตามที่สำนักงานคณะกรรมการกำกับหลักทรัพย์และตลาดหลักทรัพย์ประกาศกำหนดให้บริษัทจดทะเบียนดำเนินการ

คณะกรรมการตรวจสอบได้พิจารณาแล้วเห็นว่า
บริษัทได้มีการปฏิบัติตามกฎหมายและข้อกำหนดที่เกี่ยวข้อง

92

6.  อื่น ๆ

-   สอบทานข้อมูลที่เปิดเผยไปยังตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์ ในรายงานประจำปี 2555
    (แบบ 56-2) และในแบบแสดงรายการข้อมูลประจำปี สิ้นสุดวันที่ 31 ธันวาคม 2555
    ของบริษัท (แบบ 56-1)

-   รายงานสรุปผลการดำเนินงานของคณะกรรมการตรวจสอบให้ที่ประชุมคณะกรรมการบริษัททราบอย่างต่อเนื่องทุกครั้ง

-   จำนวนการประชุมและการเข้าร่วมประชุมของคณะกรรมการตรวจสอบสรุปได้ดังนี้

+-----------------------+----------------------+----------------------+
| ร                     | การเข้าร่วมประชุม /     | การประชุมทั้งหมด (ครั้ง)  |
| ายชื่อคณะกรรมการตรวจสอบ |                      |                      |
+-----------------------+----------------------+----------------------+
| 1.  นางทิพวรรณ์ วุฑฒิสาร  | 5/5                  |                      |
+-----------------------+----------------------+----------------------+
| 2.  หม่อมหลวงนลินี       | 5/5                  |                      |
|     หัสดินทร            |                      |                      |
+-----------------------+----------------------+----------------------+
| 3.  นายสมศักดิ์          | 5/5                  |                      |
|     พยับเดชาชัย         |                      |                      |
+-----------------------+----------------------+----------------------+

[] ในนามคณะกรรมการตรวจสอบ

(นางทิพวรรณ์ วุฑฒิสาร )

ประธานคณะกรรมการตรวจสอบ

  7 กุมภาพันธ์ 2556

93